title: 2015 m. rugpjūčio 13 d. Komisijos įgyvendinimo reglamentas (ES) 2015/1393, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Καλαμάτα (Kalamata) (SKVN)]

text:
14.8.2015

               LT

               Europos Sąjungos oficialusis leidinys

               L 215/38

         KOMISIJOS ĮGYVENDINIMO REGLAMENTAS (ES) 2015/1393
   2015 m. rugpjūčio 13 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Καλαμάτα (Kalamata) (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 3 dalies b punktą,
   kadangi:

               (1)

               2013 m. sausio 3 d. įsigaliojo Reglamentas (ES) Nr. 1151/2012. Juo buvo panaikintas ir pakeistas Tarybos reglamentas (EB) Nr. 510/2006 (2);

               (2)

               remdamasi Reglamento (EB) Nr. 510/2006 9 straipsnio 1 dalimi, Komisija išnagrinėjo Graikijos pateiktą saugomos kilmės vietos nuorodos (toliau – SKVN) „Καλαμάτα“ (Kalamata), kuri įregistruota Komisijos reglamentu (EB) Nr. 1065/97 (3), specifikacijos pakeitimo paraišką;

               (3)

               kadangi pakeitimai yra reikšmingi, kaip apibrėžta Reglamento (EB) Nr. 510/2006 9 straipsnyje, pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama Reglamento (EB) Nr. 510/2006 6 straipsnio 2 dalyje;

               (4)

               Komisija gavo 5 prieštaravimo pareiškimus pagal Reglamento (EB) Nr. 510/2006 (5) 7 straipsnio 1 ir 2 dalis. Pirmasis gautas 2012 m. gruodžio 14 d. iš Šveicarijos bendrovės NECTRA FOOD SA. Antrasis gautas 2012 m. gruodžio 17 d. iš Egipto bendrovės FAR TRADING CO. Trečiasis gautas 2012 m. gruodžio 17 d. iš Norvegijos bendrovės „Oluf Lorentzen AS“. Ketvirtasis gautas 2012 m. gruodžio 20 d. iš Jungtinės Karalystės. Penktasis gautas 2012 m. gruodžio 17 d. iš Danijos bendrovės CARL B.FELDTHUSEN;

               (5)

               paskutinis prieštaravimas laikytas nepriimtinu, nes, remiantis Reglamento (EB) Nr. 510/2006 7 straipsnio 2 dalimi, valstybėje narėje įsisteigę juridiniai asmenys prieštaravimo pareiškimo tiesiogiai Komisijai pateikti negali. Kiti prieštaravimo pareiškimai pripažinti priimtinais;

               (6)

               2013 m. vasario 15 d. raštais Komisija paragino suinteresuotąsias šalis pradėti atitinkamas konsultacijas, kad, laikydamosi savo vidaus tvarkos, per 6 mėnesius jos pasiektų susitarimą;

               (7)

               per nustatytą terminą susitarimo šalys nepasiekė;

               (8)

               atsižvelgdama į tai, kad susitarimas nebuvo pasiektas, Komisija turėtų priimti sprendimą, laikydamasi Reglamento (ES) Nr. 1151/2012 52 straipsnio 3 dalies b punkte nurodytos procedūros;

               (9)

               prieštaraujančios šalys teigia, kad pakeista geografinė vietovė nėra vienalytė, nes dalis geografinės vietovės, kurią norima įtraukti pagal pakeitimo paraišką, nepasižymi tokiomis pačiomis mikroklimato savybėmis, kaip dabartinė SKVN vietovė; kad cheminės ir organoleptinės aliejaus, gaminamo siūlomoje įtraukti vietovėje, savybės, taigi ir kokybė, yra prastesnės už aliejaus, gaminamo dabartinėje SKVN vietovėje, savybes ir kokybę; kad toks savybių suprastėjimas lems produkto įvaizdžio ir gero vardo sugadinimą; kad vietovės praplėtimas galėtų suklaidinti vartotojus, nes aliejus bus gaminamas ne Kalamatos provincijoje, o Mesenės regione, ir net galės būti išpilstomas į butelius už to regiono ribų; kad naujoji geografinė vietovė nustatyta neatsižvelgiant į ryšį, kad nesant įpareigojimo aliejų išpilstyti geografinėje vietovėje susilpninamas vietovės ir produkto ryšys, sukeliama atsekamumo problemų ir prastėja produkto apsauga nuo sukčiavimo ir kokybės prastėjimo; kad duomenų, pateiktų pakeitimo paraiškai pagrįsti, statistinis aktualumas ir tinkamumas yra abejotini; kad paskelbtame bendrajame dokumente nurodytas saitas, nukreipiantis į pakeistą produkto specifikaciją, tinkamai neveikia;

               (10)

               nepaisant pirmiau minėtų prieštaraujančių šalių teiginių, SKVN „Καλαμάτα“ (Kalamata) specifikacijos pakeitimą tikslinga patvirtinti dėl toliau nurodytų priežasčių;

               (11)

               gamtinių ir žmogiškųjų veiksnių Mesenės vietovėje vienalytiškumas yra išsamiai aprašytas pakeitimo paraiškoje, bendrajame dokumente ir produkto specifikacijoje. Prieštaraujanti šalis nepateikė įrodymų, kad geografinės vietovės, kurią norima įtraukti pagal pakeitimo paraišką, dirvožemio ir klimato sąlygos iš esmės skiriasi nuo sąlygų dabartinėje geografinėje vietovėje. Be to, Mesenės regionas šiuo metu patenka į nustatytą SKVN „Elia Kalamatas“ (Kalamatos alyvuogių) gamybos geografinę vietovę. Todėl Mesenės vietovė, kaip apibrėžta pakeitimo paraiškoje, gali būti laikoma nustatyta SKVN „Καλαμάτα“ (Kalamata) alyvuogių aliejaus gamybos geografine vietove;

               (12)

               teiginys dėl kokybės suprastėjimo ir gero vardo praradimo nebuvo pagrįstas konkrečiais duomenimis, patvirtinančiais tokį kokybės suprastėjimą. Organoleptinių ir cheminių abiejose vietovėse gaminamo alyvuogių aliejaus savybių tyrimo duomenų, kurie buvo pateikti prieštaravimo pareiškime, nepakanka įrodyti, kad siūlomoje įtraukti vietovėje gaminamo alyvuogių aliejaus savybės yra prastesnės nei dabartinėje SKVN vietovėje gaminamo aliejaus. Kita vertus, Graikijos valdžios institucijų pateikta informacija rodo, kad ir vienas, ir kitas alyvuogių aliejus iš esmės pasižymi tomis pačiomis organoleptinėmis ir cheminėmis savybėmis su nežymiais skirtumais;

               (13)

               be to, siekti, kad produktas įgytų ar išsaugotų tam tikrą kokybę ar įvaizdį, nėra Reglamento (ES) Nr. 1151/2012 tikslas – tokių nuostatų jame nėra. Jei gali būti patvirtinta, kad produkto, pagaminto pakeistoje geografinėje vietovėje, savybės yra panašios į produkto, gaminamo dabartinėje vietovėje, savybes iš esmės dėl gamtinių ir žmogiškųjų pakeistos vietovės veiksnių, pakeitimo paraiška atitinka Reglamento (ES) Nr. 1151/2012 reikalavimus;

               (14)

               yra daug atvejų, kai registruotų SKVN pavadinimai nesutampa su geografinės vietovės pavadinimais. Todėl tai, kad po pakeitimo SKVN produktas taip pat bus gaminamas Mesenės regione, Reglamentui (ES) Nr. 1151/2012 neprieštarauja;

               (15)

               specifikacijos sakinys, kuriuo patikslinama, kad produktas gali būti išpilstytas į butelius ne nustatytoje geografinėje vietovėje, neprieštarauja Reglamentui (ES) Nr. 1151/2012 ir nedaro poveikio ryšiui. Remiantis Reglamentu (ES) Nr. 1151/2012, įpareigojimu pakuoti gaminį vietovėje nukrypstama nuo standartinių taisyklių; toks įpareigojimas turi būti pagrįstas pagal Reglamento (ES) Nr. 1151/2012 7 straipsnio 1 dalies e punktą. Jei tai pagrindžiama, pareiškėjas gali nuspręsti tokį apribojimą įrašyti į produkto specifikaciją. Šiuo atveju pareiškėjai tokio apribojimo nepasiūlė. Be to, prieštaraujančios šalys nepateikė pakankamų argumentų, kodėl šį produktą turėtų būti privaloma pakuoti tik nustatytoje geografinėje vietovėje;

               (16)

               prieštaraujančios šalys tvirtina, kad nustatytoje geografinėje vietovėje ir likusioje geografinėje vietovėje, kurią norima įtraukti pagal pakeitimo paraišką, organoleptinių ir cheminių gaminamo alyvuogių aliejaus savybių tyrimo duomenys, pateikti prieštaravimo pareiškime, aiškiai rodo, kad naujoji geografinė vietovė nėra apibrėžta ryšio požiūriu. Komisija mano, kad toks tyrimas nėra naudingas darant išvadą, kad pakeista geografinė vietovė nėra apibrėžta ryšio požiūriu. Jis neparodo, kad aliejaus, gaminamo siūlomoje įtraukti vietovėje, ir aliejaus, gaminamo dabartinėje SKVN vietovėje, cheminės ir organoleptinės savybės skiriasi. Prieštaraujančios šalys nepaaiškino savo išvados, kuria teigiama, kad pakeista geografinė vietovė nėra apibrėžta ryšio požiūriu;

               (17)

               prieštaraujančios šalys taip pat kritikuoja duomenis, kuriais grindžiama pakeitimo paraiška ir įrodoma, kad Mesenės regione gaminamas alyvuogių aliejus pasižymi tokiomis pačiomis savybėmis, kaip ir aliejus, gaminamas dabartinėje SKVN vietovėje. Prieštaraujančios šalys teigia, kad šie duomenys statistiniu požiūriu negali duoti mokslinės svarbos rezultatų. Jų vertinimu, duomenys geografiniu požiūriu nėra tipiški ir yra nepakankami dėl mėginių skaičiaus ir gamybos metų, į kuriuos atsižvelgta;

               (18)

               Komisija pasitikslino pirmiau nurodytų duomenų patikimumą su Graikijos valdžios institucijomis. Taip pat buvo pateikta papildomų duomenų. Šie skaičiai grindžiami patikimu statistiniu pagrindu, kiek tai susiję gamybos metais, į kuriuos atsižvelgta, ir geografiniu mėginių pasiskirstymu. Iš šių duomenų matyti, kad nustatytoje SKVN „Καλαμάτα“ (Kalamata) geografinėje vietovėje ir likusioje geografinėje vietovėje, kurią norima įtraukti pagal pakeitimo paraišką, gaminamas alyvuogių aliejus pasižymi tomis pačiomis organoleptinėmis ir cheminėmis savybėmis su nežymiais skirtumais;

               (19)

               buvo nustatyta, kad pakeitimo paraiškos 3.2 punkte esančioje lentelėje padaryta spausdinimo klaida: vidutinė rūgštumo vertė „likusioje Mesenės dalyje“ yra ne 0,49, bet 0,37. Ši spausdinimo klaida nedaro įtakos galutiniam abiejose vietovėse pagaminto aliejaus vienalytiškumo vertinimui ir nėra reikšmingas pakeitimas, dėl kurio pakeitimo paraišką reikėtų paskelbti iš naujo;

               (20)

               galiausiai, prieštaraujančios šalys teigė, kad saitas, pateiktas prie SKVN „Καλαμάτα“ (Kalamata) pakeitimo paraiškos pridėtame bendrajame dokumente, kuris nukreipia į naujausią produkto specifikacijos versiją, neveikia tinkamai. Tyrėjams, rengusiems studiją prieštaraujančioms šalims, tai tariamai sukliudė peržiūrėti nuorodas į specifikacijos paskelbimą;

               (21)

               Graikijos valdžios institucijos patvirtino, kad saitas per visą prieštaravimo laikotarpį veikė tinkamai. Prieštaraujančios šalys nepateikė išsamios informacijos apie aplinkybes (datą, kiek kartų buvo bandyta patekti į interneto svetainę ir kt.), kuriomis saitas neveikė. Dėl šių priežasčių ir atsižvelgdama į išsamius ir gerai parengtus keturis prieštaravimo pareiškimus, kuriuose matyti puikus specifikacijos išmanymas ir kruopštus jos peržiūrėjimas, Komisija daro išvadą, kad teisė pareikšti prieštaravimą SKVN „Καλαμάτα“ (Kalamata) pakeitimo patvirtinimui nebuvo pažeista;

               (22)

               šiame reglamente numatytos priemonės atitinka Žemės ūkio produktų kokybės politikos komiteto nuomonę,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Καλαμάτα“ (Kalamata) (SKVN) specifikacijos pakeitimas yra patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (OL L 93, 2006 3 31, p. 12).

      (3)  1997 m. birželio 12 d. Komisijos reglamentas (EB) Nr. 1065/97, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 156, 1997 6 13, p. 5).

      (4)  OL C 186, 2012 6 26, p. 18.

      (5)  Pakeistas Reglamento (ES) Nr. 1151/2012 51 straipsnio 1 dalimi.


title: 2012 m. rugpjūčio 27 d. Komisijos įgyvendinimo reglamentas (ES) Nr. 776/2012 dėl Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams, I priede išvardytų tiesioginių išmokų išankstinio išmokėjimo nuo 2012 m. spalio 16 d.

text:
28.8.2012

               LT

               Europos Sąjungos oficialusis leidinys

               L 231/8

         KOMISIJOS ĮGYVENDINIMO REGLAMENTAS (ES) Nr. 776/2012
   2012 m. rugpjūčio 27 d.
   dėl Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams, I priede išvardytų tiesioginių išmokų išankstinio išmokėjimo nuo 2012 m. spalio 16 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 29 straipsnio 4 dalies a punktą,
   kadangi:

               (1)

               Reglamento (EB) Nr. 73/2009 29 straipsnio 2 dalyje numatyta, kad išmokos pagal to reglamento I priede išvardytas paramos schemas mokamos nuo gruodžio 1 d. iki kitų kalendorinių metų birželio 30 d. Tačiau pagal to reglamento 29 straipsnio 4 dalies a punktą Komisijai leidžiama numatyti išankstines išmokas;

               (2)

               2012 m. dėl nepalankių oro sąlygų Europoje – itin didelės sausros vienose valstybėse narėse ir labai atšiaurios žiemos bei liūčių kitose valstybėse narėse – padaryta didelė žala augalų ir pašarų auginimui. Dėl to ūkininkai, ypač galvijų augintojai, susidūrė su dideliais finansiniais sunkumais. Tokią padėtį dar pasunkino tebesitęsianti finansų krizė, dėl kurios daugeliui ūkininkų iškilo didelių likvidumo problemų. Siekiant sumažinti šiuos sunkumus, tikslinga leisti ūkininkams gauti išankstines iki 50 % dydžio išmokas pagal Reglamento (EB) Nr. 73/2009 I priede išvardytas paramos schemas. Reglamento (EB) Nr. 73/2009 IV antraštinės dalies 1 skyriaus 11 skirsnyje numatytų išmokų už galvijieną atveju valstybėms narėms taip pat turėtų būti leista išankstines išmokas, numatytas 2009 m. spalio 29 d. Komisijos reglamento (EB) Nr. 1121/2009, kuriuo nustatomos išsamios Tarybos reglamento (EB) Nr. 73/2009 IV ir V antraštinėse dalyse numatytų paramos ūkininkams schemų taikymo taisyklės (2), 82 straipsnyje, padidinti iki 80 % išmokos sumos;

               (3)

               siekiant užtikrinti, kad išankstinės išmokos būtų įtrauktos į 2013 biudžetinių metų apskaitą, jos turėtų būti mokamos nuo 2012 m. spalio 16 d. Tačiau siekiant gero finansinio valdymo, prieš išmokant išankstines išmokas, pagal Reglamento (EB) Nr. 73/2009 29 straipsnio 3 dalį turėtų būti atliktas reikiamas atitikties paramos skyrimo sąlygoms patikrinimas;

               (4)

               šiame reglamente numatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Valstybės narės gali nuo 2012 m. spalio 16 d. ūkininkams mokėti išankstines iki 50 % dydžio Reglamento (EB) Nr. 73/2009 I priede išvardytas tiesiogines išmokas pagal 2012 m. pateiktas paraiškas, jeigu pagal Reglamento (EB) Nr. 73/2009 20 straipsnį atliktas atitikties paramos skyrimo sąlygoms patikrinimas.
   Reglamento (EB) Nr. 73/2009 IV antraštinės dalies 1 skyriaus 11 skirsnyje numatytų išmokų už galvijieną atveju valstybėms narėms suteikiama teisė pirmoje pastraipoje nurodytą sumą padidinti iki 80 %.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 27 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 31, p. 16.

      (2)  OL L 316, 2009 12 2, p. 27.


title: 2015 m. liepos 24 d. Komisijos įgyvendinimo reglamentas (ES) 2015/1313, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Artichaut du Roussillon (SGN)]

text:
31.7.2015

               LT

               Europos Sąjungos oficialusis leidinys

               L 203/4

         KOMISIJOS ĮGYVENDINIMO REGLAMENTAS (ES) 2015/1313
   2015 m. liepos 24 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Artichaut du Roussillon (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Artichaut du Roussillon“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Artichaut du Roussillon“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Artichaut du Roussillon“ (SGN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 24 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 92, 2015 3 19, p. 38.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2017 m. gegužės 10 d. Komisijos įgyvendinimo reglamentas (ES) 2017/797, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
11.5.2017

               LT

               Europos Sąjungos oficialusis leidinys

               L 120/17

         KOMISIJOS ĮGYVENDINIMO REGLAMENTAS (ES) 2017/797
   2017 m. gegužės 10 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 10 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  176,8

                  MA

                  100,6

                  TR

                  89,0

                  ZZ

                  122,1

                  0707 00 05

                  MA

                  79,4

                  TR

                  116,3

                  ZZ

                  97,9

                  0709 93 10

                  TR

                  134,4

                  ZZ

                  134,4

                  0805 10 22 , 0805 10 24 , 0805 10 28

                  EG

                  47,7

                  MA

                  55,9

                  ZZ

                  51,8

                  0805 50 10

                  TR

                  60,0

                  ZA

                  157,0

                  ZZ

                  108,5

                  0808 10 80

                  AR

                  111,7

                  BR

                  106,5

                  CL

                  115,0

                  CN

                  145,5

                  NZ

                  124,5

                  US

                  111,3

                  ZA

                  98,7

                  ZZ

                  116,2

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. gegužės 11 d. Komisijos įgyvendinimo reglamentas (ES) 2015/823, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Glückstädter Matjes (SGN)]

text:
28.5.2015

               LT

               Europos Sąjungos oficialusis leidinys

               L 130/3

         KOMISIJOS ĮGYVENDINIMO REGLAMENTAS (ES) 2015/823
   2015 m. gegužės 11 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Glückstädter Matjes (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Vokietijos paraiška įregistruoti pavadinimą „Glückstädter Matjes“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Glückstädter Matjes“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Glückstädter Matjes“ (SGN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „Šviežios žuvys, moliuskai bei vėžiagyviai ir jų produktai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 11 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 2, 2015 1 7, p. 7.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2014 m. sausio 28 d. Tarybos įgyvendinimo reglamentas (ES) Nr. 74/2014, kuriuo įgyvendinama Reglamento (ES) Nr. 204/2011 dėl ribojamųjų priemonių atsižvelgiant į padėtį Libijoje 16 straipsnio 2 dalis

text:
29.1.2014

               LT

               Europos Sąjungos oficialusis leidinys

               L 26/1

      TARYBOS ĮGYVENDINIMO REGLAMENTAS (ES) Nr. 74/2014
   2014 m. sausio 28 d.
   kuriuo įgyvendinama Reglamento (ES) Nr. 204/2011 dėl ribojamųjų priemonių atsižvelgiant į padėtį Libijoje 16 straipsnio 2 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 2 d. Tarybos reglamentą (ES) Nr. 204/2011 dėl ribojamųjų priemonių atsižvelgiant į padėtį Libijoje (1), ypač į jo 16 straipsnio 2 dalį,
   kadangi:

               (1)

               2011 m. kovo 2 d. Taryba priėmė Reglamentą (ES) Nr. 204/2011;

               (2)

               Taryba mano, kad iš Reglamento (ES) Nr. 204/2011 III priede išdėstyto fizinių ir juridinių asmenų, subjektų ar organizacijų sąrašo reikėtų išbraukti vieną subjektą;

               (3)

               todėl Reglamento (ES) Nr. 204/2011 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Iš Reglamento (ES) Nr. 204/2011 III priede išdėstyto fizinių ir juridinių asmenų, subjektų ar organizacijų sąrašo išbraukiamas šis subjektas:
   Libijos apgyvendinimo ir infrastruktūros valdyba.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 58, 2011 3 3, p. 1.


title: 2011 m. gruodžio 9 d. Komisijos įgyvendinimo reglamentas (ES) Nr. 1297/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Seggiano (SKVN)]

text:
14.12.2011

               LT

               Europos Sąjungos oficialusis leidinys

               L 330/5

         KOMISIJOS ĮGYVENDINIMO REGLAMENTAS (ES) Nr. 1297/2011
   2011 m. gruodžio 9 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Seggiano (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies trečią ir ketvirtą pastraipas,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalimi ir 17 straipsnio 2 dalimi, Italijos paraiška įregistruoti pavadinimą „Seggiano“ buvo paskelbta Europos Sąjungos oficialiajame leidinyje
                   (2).;

               (2)

               Jungtinė Karalystė pareiškė prieštaravimą registracijai pagal Reglamento (EB) Nr. 510/2006 7 straipsnio 1 dalį. Prieštaravimo pareiškimas yra priimtinas pagal minėto reglamento 7 straipsnio 3 dalį;

               (3)

               pareikštame prieštaravime Jungtinė Karalystė nurodė, kad tokio pavadinimo įregistravimas prieštarautų Reglamento (EB) 510/2006 3 straipsnio 4 dalies nuostatoms ir pakenktų Jungtinės Karalystės teritorijoje įregistruotiems prekių ženklams;

               (4)

               2010 m. lapkričio 18 d. raštu Komisija pakvietė suinteresuotąsias valstybes nares tarpusavyje susitarti laikantis savo vidaus tvarkos;

               (5)

               kadangi per nustatytą laikotarpį Italija susitarimą su Jungtine Karalyste pasiekė, su nedideliais specifikacijos pakeitimais, nekeičiant bendrojo dokumento paskelbto remiantis Reglamento (EB) Nr. 510/2006 6 straipsnio 2 dalimi, pavadinimą „Seggiano“ reikėtų įtraukti į saugomų kilmės vietos nuorodų ir saugomų geografinių nuorodų registrą,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 9 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 77, 2010 3 26, p. 6.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.5 klasė.   Aliejus ir riebalai (sviestas, margarinas, aliejus ir kt.)

      ITALIJA

         Seggiano (SKVN)


title: 2014 m. balandžio 3 d. Komisijos įgyvendinimo reglamentas (ES) Nr. 349/2014 dėl tam tikrų prekių klasifikavimo Kombinuotojoje nomenklatūroje

text:
8.4.2014

               LT

               Europos Sąjungos oficialusis leidinys

               L 104/1

         KOMISIJOS ĮGYVENDINIMO REGLAMENTAS (ES) Nr. 349/2014
   2014 m. balandžio 3 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 3 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Minkštas, krepšio pavidalo tekstilės dirbinys, kurio abi pusės tinkamos naudoti. Jo dydis apie 35 cm × 25 cm, o kraštai (aukštis – 10 cm) ir dugnas kimšti. Viena išorinė dirbinio pusė iš austinės medžiagos (100 % poliesterio), kita pusė – iš megzto pliušinio audinio (100 % poliesterio). Dirbinys skirtas mažiems kambariniams gyvūnėliams.
                  (žr. A ir B nuotraukas) (1)

                  6307 90 98

                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 6307, 6307 90 ir 6307 90 98 atitinkančiais prekių aprašymais.
                  Atsižvelgiant į objektyvias dirbinio charakteristikas, tai – tekstilės krepšys, skirtas mažų kambarinių gyvūnėlių patogumui.
                  Dirbinys neklasifikuotinas kaip baldas ir nepriskirtinas 9403 pozicijai, nes tai pozicijai priskiriami įvairaus pobūdžio dirbiniai, naudojami privačiuose būstuose, viešbučiuose, biuruose, mokyklose, bažnyčiose, parduotuvėse, laboratorijose ir kt. (taip pat žr. Suderintos sistemos (SS) paaiškinimų 9403 pozicijos paaiškinimus).
                  Dirbinys nepriskirtinas ir 9404 pozicijai, nes tekstilės krepšiai nėra panašūs į patalynės reikmenis ir panašius baldų reikmenis. Be to, dirbinys neturi papildomų elementų, kurie rodytų, kad jis naudotinas kaip patalynės reikmuo.
                  Dirbinys laikytinas gatavu tekstilės dirbiniu, kaip apibrėžta 6307 pozicijoje.
                  Dirbinio vidus ir išorė yra vienodai svarbūs, nes jį galima išversti ir naudoti išvirkščią. Kadangi neįmanoma nustatyti, ar esminis dirbinio požymis, kaip tai apibrėžta 3 bendrosios aiškinimo taisyklės b punkte, yra megztas pliušinis audinys (tada jis būtų klasifikuojamas priskiriant KN kodą 6307 90 10), ar audinys (tada jis būtų klasifikuojamas priskiriant KN kodą 6307 90 98), dirbinys klasifikuotinas priskiriant tai pozicijai, kuri lygiaverčių pozicijų numeracijos požiūriu yra paskutinė.
                  Todėl dirbinys klasifikuotinas priskiriant KN kodą 6307 90 98.

                  A

                  B

         (1)  Nuotrauka pateikiama tik dėl informacijos.


title: 2014 m. liepos 1 d. Komisijos įgyvendinimo reglamentas (ES) Nr. 730/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
2.7.2014

               LT

               Europos Sąjungos oficialusis leidinys

               L 194/8

         KOMISIJOS ĮGYVENDINIMO REGLAMENTAS (ES) Nr. 730/2014
   2014 m. liepos 1 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 1 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  66,3

                  TR

                  88,4

                  XS

                  59,1

                  ZZ

                  71,3

                  0707 00 05

                  MK

                  32,3

                  TR

                  78,2

                  ZZ

                  55,3

                  0709 93 10

                  TR

                  109,2

                  ZZ

                  109,2

                  0805 50 10

                  AR

                  109,4

                  BO

                  136,6

                  TR

                  107,6

                  UY

                  127,1

                  ZA

                  119,1

                  ZZ

                  120,0

                  0808 10 80

                  AR

                  115,4

                  BR

                  78,2

                  CL

                  103,5

                  NZ

                  130,2

                  US

                  144,9

                  ZA

                  132,3

                  ZZ

                  117,4

                  0809 10 00

                  TR

                  215,6

                  ZZ

                  215,6

                  0809 29 00

                  TR

                  307,8

                  ZZ

                  307,8

                  0809 30

                  TR

                  149,8

                  XS

                  54,4

                  ZZ

                  102,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. rugsėjo 27 d. Komisijos įgyvendinimo reglamentas (ES) 2016/1767, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Paška janjetina (SKVN)]

text:
5.10.2016

               LT

               Europos Sąjungos oficialusis leidinys

               L 270/3

         KOMISIJOS ĮGYVENDINIMO REGLAMENTAS (ES) 2016/1767
   2016 m. rugsėjo 27 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Paška janjetina (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Paška janjetina“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Paška janjetina“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Paška janjetina“ (SKVN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 27 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 185, 2016 5 24, p. 11.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).